Diari Oficial de la Generalitat Valenciana


Sumari del DOGV 2492, del 20-04-1995 (1995/834454)

ORDRE de 6 d'abril de 1995, de la Conselleria de Medi Ambient, per la qual es convoquen ajudes per a la investigació sobre el medi natural.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/06/(1)/dof/vci/html**

### Dades del document

Número de DOGV
:   2492

Data del DOGV
:   20-04-1995

Secció del DOGV
:   DISPOSICIONS GENERALS

Número del document
:   1995/834454


Data del document
:   06-04-1995

Organisme emissor
:   Conselleria de Medi Ambient

Tipus de document
:   Ordre

ORDRE de 6 d'abril de 1995, de la Conselleria de Medi Ambient, per la qual es convoquen ajudes per a la investigació sobre el medi natural.   
En la Llei de Pressupostos de la Generalitat Valenciana per a 1995, i en el programa corresponent a la Direcció General de Conservació del Medi Natural de la Conselleria de Medi Ambient, es consigna la línia pressupostària 260/000/95 destinada a la concessió d'ajudes a universitats, centres d'investigació i empreses a fi de realitzar projectes d'investigació sobre el medi natural en aquells aspectes de major interès per a la protecció d'espècies i d'espais naturals. Per aquesta raó,  
ORDENE:  
Article primer  
És objecte d'aquesta ordre la convocatòria d'ajudes per a la investigació sobre el medi natural, a càrrec del programa pressupostari 442.30, línia 260/000/95, dotada amb un import màxim de 27.498.980 pessetes.  
Article segon  
Podran optar a la concessió de les ajudes:  
a) Les universitats.  
b) Els centres d'investigació científica reconeguts oficialment.  
c) Les empreses.  
Article tercer  
Podrà ser objecte d'ajudes, la realització de projectes d'investigació sobre alguns dels temes que s'indiquen en l'annex I d'aquesta ordre, d'acord amb els requeriments o continguts mínims que s'indiquen en l'annex II.  
Article quart  
A les sol·licituds, les quals hauran d'adaptar-se al model corresponent de l'annex III, s'haurà d'adjuntar la documentació següent:  
a) De caràcter tècnic  
1. Projectes de treball sobre alguns dels temes de l'annex I, d'una extensió no superior a cinc folis DIN A-4, mecanografiats a doble espai, amb marges usuals i per una sola cara.  
2. Currículum dels membres de l'equip de treball i, si n'hi ha, dels assessors científics que hi participen.  
3. Llista dels aparells científics o tècnics, dels materials inventariables i les infrastructures de què es disposa que es posaran parcialment o totalment al servei del projecte de la investigació.  
4. Pressupost desglossat de les unitats i les partides de despeses que s'han d'efectuar:  
b) De caràcter administratiu  
1. Certificats acreditatius d'estar al corrent dels pagaments de la Seguretat Social i del compliment de les obligacions tributàries.  
No caldrà presentar aquesta documentació quan el sol·licitant siga una universitat pública.  
2. Documents acreditatius de la personalitat jurídica i, si n'hi ha, de la representació amb que actua el sol·licitant.  
3. Fotocòpia compulsada del NIF o CIF.  
4. Imprès de l'alta de tercers per als pagaments de la Generalitat Valenciana en el supòsit que no figuren en el Registre de Tercers de la Conselleria d'Economia i Hisenda.  
5. Documents acreditatius del reconeixement oficial del centre d'investigació científica.  
Article cinquè  
Les sol·licituds, acompanyades de la documentació, s'hauran de presentar en el termini de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, al registre dels serveis centrals o territorials de la Conselleria de Medi Ambient, als centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article sisè  
La valoració de les sol·licituds la farà una comissió integrada pels membres següents:  
Presidenta: la directora general de Conservació del Medi Natural.  
Vocals:  
- La cap de la Secció de Zones Humides.  
- El cap de la Secció de Protecció dels Recursos Naturals.  
- Dos tècnics del Servei d'Espais Naturals designats a l'efecte.  
- Un representant de la Secretaria General.  
Actuarà com a secretari el membre de la comissió que designe la presidència, la qual també podrà designar vocals suplents, si cal.  
Durant el procés de valoració de les sol·licituds, la comissió podrà efectuar consulta als directors conservadors dels espais naturals protegits afectats pels projectes d'investigació.  
Article setè  
Els criteris de valoració als quals s'adaptarà la comissió són els següents:  
a) Experiència de l'equip de treball en projectes o activitats similars als temes de l'annex I.  
b) Publicacions efectuades per l'equip de treball.  
c) Infrastructures, aparells i materials que hi haurà a la disposició de l'equip de treball per a la realització de la investigació.  
d) En el cas de projectes de millora d'herbaris oficials existents a l'àmbit de la Comunitat Valenciana, es valorarà el volum de plegs que conté l'herbari.  
Article vuitè  
Avaluades les sol·licituds i immediatament abans de redactar la proposta de resolució, s'informarà de l'expedient a les persones interessades, i se'ls concedirà un termini de 15 dies perquè presenten al·legacions. Transcorregut aquest termini es redactarà la proposta de resolució i s'elevarà a definitiva. En la resolució del conseller s'indicaran els beneficiaris, la puntuació obtinguda i la quantia de l'ajuda. La resolució definitiva es publicarà en el Diari Oficial de la Generalitat Valenciana, i es notificarà a les persones interessades.  
Transcorreguts tres mesos des de l'endemà de l'acabament del termini de presentació de sol·licituds sense que hi haja resolució expressa, aquestes s'entendran desestimades.  
Contra la resolució definitiva, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.  
Prèviament a l'esmentada interposició caldrà comunicar el fet a aquesta conselleria, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.  
Article novè  
El pagament de les ajudes es farà en un pagament únic, a la presentació d'una memòria final dels resultats de la investigació i prèvia certificació de conformitat dels serveis tècnics.  
Els adjudicataris hauran de presentar abans del 15 de novembre de 1995, la memòria final en tres exemplars (original, còpia impresa i còpia en suport magnètic Word de Windows versió 6.0) amb especificació del desenvolupament de les activitats, dels resultats tècnics o científics obtinguts i de les conclusions corresponents.  
Article deu  
Els beneficiaris, d'acord amb el que preveu l'article 47.4 del text refós de la Llei de la Hisenda Pública de la Generalitat Valenciana aprovat per Decret Legislatiu de 26 de juny de 1991, s'obliguen a:  
1. Realitzar l'activitat que fonamenta la concessió de la subvenció.  
2. Acreditar davant de la Conselleria de Medi Ambient la realització de les activitats subvencionades i el compliment dels requisits i les condicions imposats, si escau.  
3. La submissió a les actuacions de control financer que corresponen a la Intervenció General de la Generalitat Valenciana en relació amb la subvenció concedida.  
4. Comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat procedent de qualsevol altra administració o ens públic.  
Article onze  
L' incompliment total o parcial de qualsevol de les obligacions que condicionen la concessió de l'ajuda, o la falta total o parcial de justificació de les quantitats concedides, i també l'alteració de les condicions tingudes en compte per a la concessió, podran comportar la revocació de l'ajuda o la modificació d'aquesta.  
Article dotze  
Els beneficiaris estan també obligats a citar la Generalitat Valenciana com a finançadora parcial dels projectes d'investigació en tots els textos o publicacions que es deriven de la realització de les activitats subvencionades.  
DISPOSICIó ADDICIONAL  
Es faculta la Direcció General de Conservació del Medi Natural per a l'adopció de les mesures o les directrius que calguen per a l'execució d'aquesta ordre.  
DISPOSICIó FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 6 d'abril de 1995  
El conseller de Medi Ambient,  
EMèRIT BONO I MARTíNEZ  
ANNEX I  
Temes previstos  
1. Estudi de la flora i vegetació de les marjals de Pego-Oliva i la Safor, orientat a la seua gestió.  
2. Lluita biològica contra el cucat de l'arròs (Chilo supressalis) al Parc Natural de l'Albufera.  
3. Valoració i seguiment de la qualitat de les aigües al Parc Natural de l'Albufera.  
4. Lluita biològica contra Procambarus clarkii en el Parc Natural de l'Albufera.  
5. Estudi dels invertebrats als espais naturals protegits de la Comunitat Valenciana.  
6. Millora dels herbaris oficials existents a l'àmbit de la Comunitat Valenciana.  
7. Investigació dels recursos naturals dels espais naturals protegits de la Comunitat Valenciana orientada a la gestió d'aquests.  
ANNEX II  
Requeriments o continguts mínims  
1. Estudi de la flora i vegetació de les marjals de Pego-Oliva i la Safor, orientat a la seua gestió:  
- Catàleg florístic, amb especial incidència en les espècies rares, endèmiques o amenaçades, i catàleg fitosociològic.  
- Distribució dels tàxons de més rellevància i de les diferents comunitats vegetals.  
- Proposta de mesures per a la conservació.  
2. Lluita biològica contra el cucat de l'arròs (Chilo supressalis) al Parc Natural de l'Albufera.  
- Determinació dels reservoris naturals de Chilo supressalis al parc natural.  
- Determinació del cicle biològic de Chilo supressalis i caracterització de les fases de desenvolupament d'aquest.  
- Estudi de la viabilitat de la lluita biològica mitjançant la confusió sexual (feromones sintètiques).  
- Caracterització del complex parasitari de Chilo supressalis a l'Albufera.  
- Determinació dels possibles parasitoides a l'àrea d'origen de la varietat d'arròs cultivada a l'Albufera (sud-est asiàtic).  
- Determinació del possible increment de fauna invertebrada amb la supressió dels mètodes de tractament químic.  
- Estudi de la viabilitat de l'aplicació de parasitoides contra Chilo supressalis (especificitat, eficàcia, etc.).  
3. Valoració i seguiment de la qualitat de les aigües al Parc Natural de l'Albufera.  
- Desenvolupament d'un índex biològic de qualitat de les aigües, específic per a zones humides litorals mediterrànies, a partir de la fauna macroinvertebrada.  
- Estudi de la correlació de l'índex amb altres factors biòtics del medi.  
- Inclusió entre els macroinvertebrats de la família Chironomidae.  
- Seguiment anual de la qualitat de les aigües al llac, sèquies i marjal.  
- Desenvolupament d'un índex biològic de valoració de la qualitat de les aigües de l'Albufera a partir de fitoplàncton i zooplàncton.  
4. Lluita biològica contra Procambarus clarkii al Parc Natural de l'Albufera.  
- Desenvolupament d'un mètode eficaç per a la lluita biològica (mitjançant processos específics de micosi, parasitisme o predació) contra el cranc americà a tota la marjal de l'Albufera.  
- Estudi de la viabilitat de la seua aplicació a la marjal de l'Albufera i dels possibles beneficis en relació amb el formigonat de recs, sèquies i marges.  
5. Estudi dels invertebrats als espais naturals protegits de la Comunitat Valenciana.  
- Inventari dels tàxons presents.  
- Ubicació dels tàxons en la cadena tròfica i interrelacions entre els diferents grups.  
- Plantes associades a cada tàxon.  
6. Millora dels herbaris oficials existents a l'àmbit de la Comunitat Valenciana.  
- Activitats de manteniment i gestió.  
7. Investigació dels recursos naturals dels espais naturals protegits de la Comunitat Valenciana orientada a la gestió d'aquests.  
- Proposta de mesures per a la conservació dels valors naturals dels espais naturals protegits.  
ANNEX III  
A) Model de sol·licitud per a universitats  
Entitat  
Universitat:  
Facultat o escola tècnica:  
Departament:  
Línia d'investigació:  
Direcció postal completa:  
Telèfon: ... Fax:  
Dades de l'equip investigador  
Càrrec ... Nom i cognoms ... DNI ... Titulació ...  
Director/a  
Codirector/a  
Investigador/a  
Assessor/a  
Tema a què opta per a la subvenció  
Nom del tema:  
Tema de l'annex I de l'ordre al qual correspon:  
..., en qualitat de director/a del projecte adjunt, sol·licita acollir-se a l'Ordre de de 1995, de la Conselleria de Medi Ambient, per la qual es convoquen ajudes per a la investigació sobre el medi natural, i amb aquest fi aporta la documentació següent:  
Lloc i data:  
Signatura del/de la director/directora i segell del departament  
Conselleria de Medi Ambient  
B) Model de sol·licitud per a centres d'investigació i empreses  
Entitat  
Centre:  
Departament o secció:  
Línia d'investigació:  
Direcció postal completa:  
Telèfon:... fax:  
Dades de l'equip investigador  
Càrrec ... Nom i cognoms ... DNI ... Titulació ...  
Director/a  
Codirector/a  
Investigador/a  
Assessor/a  
Tema a què opta per a la subvenció:  
Nom del tema:  
Tema de l'annex I de l'ordre al qual correspon:  
... en qualitat de director/a del projecte adjunt, sol·licita acollir-se a l'Ordre de de 1995, de la Conselleria de Medi Ambient, per la qual es convoquen ajudes per a la investigació sobre el medi natural, i amb aquest fi aporta la documentació següent:  
Lloc i data:  
Signatura del/de la director/a i segell del departament  
Conselleria de Medi Ambient


Còpia Permalink ELI